รายงานคณะกรรมการตรวจสอบ

คณะกรรมการตรวจสอบ ประกอบด้วยกรรมการอิสระ 3 ท่าน คือ นายประเสริฐ เจนศิริวานิช
ประธานกรรมการตรวจสอบ นายชูศักดิ์ วิจักขณา และนายเจษฎา หังสพฤกษ์
เป็นกรรมการตรวจสอบ

คณะกรรมการตรวจสอบ ได้ปฏิบัติหน้าที่ตามขอบเขต
หน้าที่และความรับผิดชอบที่ได้รับมอบหมายจากคณะกรรมการบริษัท ทั้งนี้ในปี 2554
คณะกรรมการตรวจสอบได้มีการประชุมรวมทั้งสิ้น 4 ครั้ง โดยประชุมร่วมกับผู้บริหารที่เกี่ยวข้อง
ฝ่ายตรวจสอบภายใน ตลอดจนได้ประชุมแลกเปลี่ยนกับผู้สอบบัญชีภายนอกในวาระที่เกี่ยวข้อง
พิจารณาสอบทาน ให้ข้อสังเกต และข้อเสนอแนะต่าง ๆ สรุปได้ดังนี้

1. การสอบทานงบการเงินรายไตรมาสและงบการเงินประจำปี 2554
คณะกรรมการตรวจสอบมีความเห็นว่างบการเงินของบริษัทฯ มีความถูกต้อง ครบถ้วนเชื่อถือได้
และปฏิบัติตามมาตรฐานการบัญชีที่รับรองทั่วไป เป็นไปตามกฎหมายว่าด้วยหลักทรัพย์
และตลาดหลักทรัพย์ ข้อกำหนดและประกาศของคณะกรรมการกำกับหลักทรัพย์และตลาดหลักทรัพย์
ตลอดจนกฎหมายต่างๆ ที่เกี่ยวข้องกับบริษัท รวมทั้งได้มีการเปิดเผยข้อมูลอย่างถูกต้องและเพียงพอ

2. การสอบทานและให้ความเห็นรายการที่เกี่ยวโยงกัน
หรือรายการที่อาจมีความขัดแย้งทางผลประโยชน์
ให้เป็นไปตามข้อกำหนดของตลาดหลักทรัพย์และกฎหมายที่เกี่ยวข้อง มีความเห็นว่าบริษัทฯ
ได้ดำเนินการอย่างสมเหตุสมผลโดยคำนึงถึงประโยชน์ของบริษัท
และเป็นไปตามเงื่อนไขธุรกิจการค้าโดยทั่วไป

3. การสอบทานการบริหารความเสี่ยงในเรื่องเกี่ยวกับนโยบาย แผนงาน
และการบริหารจัดการความเสี่ยง มีความเห็นว่า
บริษัทฯมีคณะกรรมการบริหารความเสี่ยงและจัดทำระบบบริหารความเสี่ยง
มีขั้นตอนการปฏิบัติในการป้องกันความเสี่ยงอยู่ในเกณฑ์ที่เหมาะสม

4. การกำกับดูแลระบบการควบคุมภายในและงานตรวจสอบภายใน
โดยให้ความเห็นชอบกับแผนงานตรวจสอบภายใน
ทบทวนผลการตรวจสอบภายในและให้คำแนะนำแก่ฝ่ายบริหารในการปรับปรุงแก้ไข
คณะกรรมการตรวจสอบมีความเห็นว่า ระบบควบคุมภายในของบริษัทฯ มีความเพียงพอ
เหมาะสมและมีประสิทธิผล

5. การพิจารณาคัดเลือก เสนอแต่งตั้งผู้สอบบัญชี และค่าตอบแทน ต่อคณะกรรมการบริษัท
เพื่อนำเสนออนุมัติจากที่ประชุมผู้ถือหุ้น สำหรับปี 2555
คณะกรรมการตรวจสอบพิจารณาผลการปฏิบัติงานของผู้สอบบัญชีในปี 2554 ที่ผ่านมาเป็นที่น่าพอใจ
มีความเป็นอิสระและสามารถให้ความเห็นที่เป็นประโยชน์ต่อผู้มีส่วนได้เสียทุกฝ่าย จึงได้เสนอ
นางสาวชวนา วิวัฒน์พนชาติ หรือ นายเสวี วิวัฒน์พนชาติ ของสำนักงานปิติเสวี
เป็นผู้สอบบัญชีของบริษัท ในปี 2555

คณะกรรมการตรวจสอบ มีความอิสระในการปฏิบัติงานตามภารกิจที่ได้รับมอบหมาย
และได้รับความร่วมมืออย่างดีจากคณะกรรมการบริษัท พร้อมทั้งทุกฝ่ายที่เกี่ยวข้อง เพื่อให้บริษัท
มีการกำกับดูแลกิจการที่ดี เหมาะสม มีการควบคุมภายในที่เพียงพอ มีประสิทธิภาพ
การบริหารความเสี่ยงเป็นไปอย่างต่อเนื่อง และงบการเงินมีความถูกต้อง เชื่อถือได้
เพื่อทำให้ผู้ถือหุ้น ผู้ลงทุน และผู้เกี่ยวข้องทุกฝ่ายได้รับประโยชน์สูงสุด

  -----------------------------------------------------------------------
  ( นายประเสริฐ เจนศิริวานิช )

  ประธานคณะกรรมการตรวจสอบ
  -----------------------------------------------------------------------

รายงานความรับผิดชอบของคณะกรรมการต่อรายงานทางการเงิน

คณะกรรมการบริษัทเป็นผู้รับผิดชอบต่องบการเงินรวม และงบการเงินเฉพาะบริษัท
ซึ่งได้จัดทำขึ้นตามมาตรฐานการบัญชีที่รับรองทั่วไป
รวมทั้งได้มีการเปิดเผยข้อมูลที่สำคัญอย่างเพียงพอในหมายเหตุประกอบงบการเงิน

คณะกรรมการบริษัทได้จัดให้มีระบบการควบคุมภายในที่เหมาะสมและมีประสิทธิภาพ
เพื่อให้มั่นใจว่าข้อมูลทางบัญชีมีการบันทึกอย่างครบถ้วนและถูกต้อง
และมีระบบเพียงพอที่จะรักษาซึ่งทรัพย์สิน เพื่อป้องกันความเสียหายหรือทุจริต ทั้งนี้
โดยมีคณะกรรมการตรวจสอบซึ่งเป็นกรรมการอิสระและเป็นกรรมการที่ไม่เป็นผู้บริหารเป็นผู้ดูแล
และความเห็นของคณะกรรมการตรวจสอบเกี่ยวกับเรื่องนี้ได้ปรากฏในรายงานของคณะกรรมการตรวจสอบ

คณะกรรมการบริษัทมีความเห็นว่า ระบบการควบคุมภายในของบริษัทเพียงพอและเหมาะสม
และมั่นใจว่างบการเงินรวมและงบการเงินเฉพาะบริษัทประจำปี สิ้นสุดวันที่ 31 ธันวาคม 2554
มีความเชื่อถือได้ตามหลักการบัญชีที่รับรองทั่วไป

  ----------------------------------- -----------------------------------
  (นายแพทย์บรรลุ ศิริพานิช)                (นายพงษ์พัฒน์ ปธานวนิช)

  ประธานกรรมการบริษัท                   กรรมการผู้จัดการ
  ----------------------------------- -----------------------------------